lflage/wiki-talks huggingface dataset:
Diskuto:Stojan Ĝuĝev

message: Ekde kiam ili stariĝis en decembro 2006, antaŭ 16 jaroj, la kriterioj por elstaraj artikoloj nur postulas, ke por ĉiu dubebla aserto estu menciita fonto kiu pravigas tiun aserton. Pri tio jam plurfoje rememorigis Marcos. Por tute normala artikolo la postuloj nepre ne rajtas esti pli altaj ol por elstaraj artikoloj. La demando do estas, ĉu estas iu dubebla aserto en la artikolo. Mi pri tiu ĉi teksto ne atentis la demandon sed kolektis tiom da referencoj kiom mi povis en kvarontago, ĉar pri la temo Stojan Ĝuĝev iel alflugis referencoj. Sed ne ĉiam estas tiel, ne ĉio estas alŝutita al la interreto, kaj principe neniuj volontuloj havus la tempon ĉiam tiom kunskrapi fontojn. Fine la vikipedio ne dungas sciencajn lektorojn, arkivistojn kaj doktoriĝantojn, kiuj ekstremokaze per unu vikepedia artikolo el 300 000 akiru sian doktoriĝon. Ĉiukaze: nun entute estas 14 referencoj, tio sendube pli ol sufiĉas - mi elprenas la ŝablonon . ThomasPusch (diskuto) 18:50, 6 dec. 2022 (UTC)
thread_title:  Pri la ŝablono "fonto" (sen fontoj)
Diskuto:Trondheim

message: Ĉu NO-16 aŭ NO-50? Sj1mor (diskuto) 08:01, 7 dec. 2022 (UTC)
Ekde la unuiĝo de Suda kaj Norda Trøndelag al komuna provinco komence de 2018 restas nur NO-50. ThomasPusch (diskuto) 23:14, 18 feb. 2024 (UTC)
thread_title:  ISO 

message: Estis iuj tre strangaj verboformoj en tiu ĉi teksto, ekzemple "... [tiuj loĝlokoj] enmetitiĝis en Trondheim. La area kvanto de la komunumo multopiĝis." Tiuj formoj estas simple malĝustaj mem-inventaĵoj, do tiel ne eblas skribi: -it- simple estas tro, eblas skribi "enmetiĝis", kio ankaŭ estas nekutima vortumo, sed ebla. Kaj la dua verbo certe estis akcidento, ĝi povus esti "multobliĝis". Bonvolu en duba kazo verki pli simplajn frazojn kaj ne "inventi" tute neekzistajn vortojn. ThomasPusch (diskuto) 23:25, 18 feb. 2024 (UTC)
thread_title:  Strangaj verboformoj
Diskuto:Gran

message: nekonektita Sj1mor (diskuto) 11:04, 7 dec. 2022 (UTC)
 Ke la teksto ĝis nun ŝajnis nekonektita al vikidatumoj, ŝuldiĝas pro tio ke ĝi estis konektita al apartiga paĝo, kiu estas en iuj lingvoj (ekzemple en la germana ŝajne utilas), sed en Esperanto ne ŝajnas utila. Tial estas tute en ordo, ke la teksto ne listiĝas per titolo "Gran (Norvegio)" sed per simpla nomo "Gran", kiel ankaŭ faras i.a. la itala, portugala aŭ finna - titolo "Gran (Norvegio)" eĉ erarus ĉar tiam ne ekzistus iu e-lingva teksto "Gran". Sed strangas ke ankaŭ nun kiam mi konektis la paĝon al la ĝusta vikidatuma ero, ŝajnas kvazaŭ ĝi ne estus konektita al ĝi. Eble la sistemo bezonas kelkajn horojn por kompreni ke "ne plu temas pri apartigilo", sed kutime la ligo al vikidatumoj tuj funkcias. ThomasPusch (diskuto) 12:54, 28 jul. 2023 (UTC)
replies: text: Vere, post 30 minutoj aŭtomate funkcias. Nur iom malbonas, ke jam fine de 2019 malfondiĝis la provinco Oppland kaj en 2020 ekfunkciis nova, pli vasta provinco Innlandet, kiun ĝis nun apenaŭ iu esperantisto rimarkis, do ne estas artikolo. Sed respondo al via demando estis la misa konekto al apartiga paĝo en vikidatumoj, kaj respondo al mia demando estis simple horon atendi. ThomasPusch (diskuto) 13:24, 28 jul. 2023 (UTC)
thread_title:  Atentu
Diskuto:Nikko

message: Kiam oni aplikas ĝin por ŝablono Informkesto Monda Heredaĵo
tiam la valoro por la parametro nomo de la ŝablono ne aperas.
Ĉi tie tiu valoro ja estas grava ĉar la Monda Heredaĵo estas registrita kun tiu nomo!
Sj1mor (diskuto) 12:35, 8 dec. 2022 (UTC)
thread_title:  Cimo (softvara): parametro kesteroj
Diskuto:Afidoj

message: En la teksto de la artikolo, la parto "ankaŭ en Mezeŭropo estas reprezentata [...]" ŝajnas arbitra kaj senkiala. Ĝi sonas simile al tio, kiam oni diras kun paroĥeca fiero: "Ankaŭ apud nia vilaĝo estas tigroj!", ĉar nenio en la kunteksto implicas apartan signifon de tiu regiono koncerne la temon de la artikolo.
Ĉu efektive tiu mondregiono estas aparte grava, kiam temas pri afid(oid)oj aŭ ĉu eble tio venis kiel traduko el iu gentalingva teksto, kiun oni forgesis redakti el la vidpunkto internacie ekvilibra?
Amike, -Filozofo (diskuto) 15:45, 9 dec. 2022 (UTC)
thread_title:  Subita elstarigo de Mezeŭropo ŝajnas senkiala
Diskuto:Hajderabado (princlando)

message: Multaj lokoj (artikoloj en vikipedio pri urboj) mencias la regno kiel "Hajderabado-ŝtato". 
Eble tiu estas pli taŭga nomo kaŭ la nomo princlando povas servi kiel alidirektilo.  Sj1mor (diskuto) 07:58, 10 dec. 2022 (UTC)
thread_title:  Hajderabado-ŝtato
Diskuto:Grupoj kaj tendencoj de la hispana literaturo de la 20-a jarcento

message: Ĉu ne indas inkluzivi tiun enhavon en la artikolo pri la Hispanlingva literaturo, anstataŭ tiu ĉi orfa artikolo? Sj1mor (diskuto) 09:48, 10 dec. 2022 (UTC)
thread_title:  Hispanlingva literaturo
Diskuto:Anglalingva Karibio

message: Ĉu la historia brita koloniaro aŭ la nuntempaj Britaj teritorioj en la karibio ?
Kiam mi aplikis la ŝablonoN "pereinta ŝtato" mi ricevis la jarojn 1783 – 1958.
Sj1mor (diskuto) 12:23, 10 dec. 2022 (UTC)
thread_title:  Pri kio temas?
Diskuto:Lopadotemakhoselakhogaleokranioleipsanodrimypotrimmatosilphiokarabomelitokatakekhymenokikhlepikossyphophattoperisteralektryonoptekephalliokinklopeleiolagōiosiraiobaphētraganopterygṓn

message: ? Sj1mor (diskuto) 10:32, 12 dec. 2022 (UTC)
thread_title:  Ĉu
Diskuto:Jarosław Dąbrowski

message: Mi hodiaŭ enŝutis la komencon de traduko per enhavotradukilo. Laŭplane mi plu redaktos Agloforto (diskuto) 15:23, 12 dec. 2022 (UTC)
replies: text: La jena artikolo estas kreita kiel traduko de :fr:Jarosław Dąbrowski per la enhavotradukilo. Agloforto (diskuto) 21:48, 18 dec. 2022 (UTC)
thread_title:  Eko de traduko
Diskuto:Administra divido de Aŭstrio

message: Bonvolu zorgi pri laŭebla klara kaj ne sen-necese komplika linĝvajo. Ekzemplo jam estas la titolo de la teksteto, kiu iam nomiĝis "administrada dispozicio de Aŭstrio", aŭ eĉ laŭ iu alidirektilo "administraddispozicio de Aŭstrio". Jes, dispozicio estas en vortaroj kiel faka termino por medicino, retoriko kaj ankaŭ administradaj sciencoj, sed ĉi tie ĝi aspektas ridinda, kiam tute sufiĉas la titolo Administra divido de Aŭstrio. Sed ne temas nur pri la titolo, ankaŭ en la teksto evitiĝu ne-necesaj fakvortoj, kaj ankaŭ evitiĝu germanismaj kungluoj de du vortoj al unu, kiu meze amasigas multajn konsonantojn - ekzemplo estas vortoj distriktdirektoro kaj sekurecpostuloj (eĉ nur du literoj - laŭ prononco "tsp" estas tri sonoj - povas esti ĝenaj). En Esperanto ekzistas belsonaj vokaloj, kiuj igas ĉiun vorton pli bone prononcebla ankaŭ por homoj en kies denaska lingvo ne estas kutimo amasigi multajn konsonantojn, kaj ke "distrikta direktoro" kaj "sekurecaj postuloj" fine havas unu silabon pli, tute ne ĝenas - enciklopedio ne estas telegramo, en kiu ĉiu litero kostas. ThomasPusch (diskuto) 09:46, 13 dec. 2022 (UTC)
thread_title:  Stilo ne estu artefarite komplika 

message: :PS: Kaj aldone, ĉiam estu skeptika kiam vi vidas ruĝan ligilon! La vorto urba distrikto aspektas kvazaŭ artikolo pri tiu temo entute ne ekzistus, sed artikolo urbodistrikto tute ekzistas, eĉ se nur kiel ĉapitro Distrikto#Urbodistrikto respektiva urba distrikto en pli ĝenerala artikolo. Kompreneble en tiaj kazoj oni povas aldoni alidirektilon, por estonte eviti "falsajn ruĝajn ligilojn", sed ĉi tie jam sufiĉas nur ĝustigi la ligilon al urbodistrikto - same multaj vokaloj, same bone prononcebla. ThomasPusch (diskuto) 09:58, 13 dec. 2022 (UTC)
thread_title:  Kaj rugaj ligiloj
Diskuto:Tibeta problemo

message: kaj bezonas pli da prilaboro.
Eble pli taŭgas titolo kiel "Rilatoj inter Ĉinio kaj Tibeto"
 Sj1mor (diskuto) 12:59, 13 dec. 2022 (UTC)
replies: text: Mi konsentas. Mi iomete purigis la titola strukturo, sed pli bezonatas. Stefangrotz (diskuto) 10:09, 29 apr. 2024 (UTC)
thread_title:  Nekonektita
Diskuto:Traunviertel

message: Io malsamas kompare kun la tri aliaj:
Innviertel, Hausruckviertel, Mühlviertel Sj1mor (diskuto) 19:57, 15 dec. 2022 (UTC)
 Tutsimple - tiu ĉi vikidatumo ankoraŭ ne havis koordinatojn. Mi enkopiis ilin de la germana paĝo en la vikidatuman eron. La ekzaktaj koordinatoj ŝajnas al mi iom arbitraj - la punkto estas ie sur bova paŝtejo. Sed ne gravas - ĉiukaze tuj funkcias ĉio. ThomasPusch (diskuto) 20:59, 15 dec. 2022 (UTC)
replies: text: Dankon. Sj1mor (diskuto) 21:00, 15 dec. 2022 (UTC)
thread_title:  Informkesto kaj vikidatumoj
Diskuto:Katedralo de Helsinko

message: regiono-ISO=FI-18, ankaŭ por 19, la mapo de Finnlando ne funkcias. Sj1mor (diskuto) 20:52, 15 dec. 2022 (UTC)
replies: text: Ĉu vi eble provis kombini la mapon de Finnlando kun la parametro "Mapo en angulo"? Tio ne funkcias, se la mapo de Finnlando estas la ĉefa resp. unua mapo, ĉar la lokumila ŝablono funkcias parte alie ol kutime. Krome mi ankoraŭ ne aldonis trukan kodon por tia kazo al la ŝablono . Se ne, do kio ne funkciis ĉe vi? Tlustulimu (diskuto) 16:49, 18 apr. 2024 (UTC)
thread_title:  Atentu
Kategorio-Diskuto:Gotikaj katedraloj en Hispanio

message: Ŝajnas ke mankas la propra kategorio al tiuj:
* 21:52, 15 dec. 2022 malsamoj historio  +173‎  Katedralo de Segovio ‎Neniu resumo de redakto nuna
* 21:52, 15 dec. 2022 malsamoj historio  +544‎  Katedralo de Oviedo ‎Neniu resumo de redakto nuna
* 21:51, 15 dec. 2022 malsamoj historio  +544‎  Katedralo de Pamplono ‎Neniu resumo de redakto nuna
* 21:51, 15 dec. 2022 malsamoj historio  +544‎  Katedralo de Santandero ‎Neniu resumo de redakto nuna
* 21:51, 15 dec. 2022 malsamoj historio  +544‎  Katedralo de Oŭrenso ‎Neniu resumo de redakto nuna
* 21:50, 15 dec. 2022 malsamoj historio  +173‎  Nova Katedralo de Salamanko ‎Neniu resumo de redakto nuna
* 21:50, 15 dec. 2022 malsamoj historio  +173‎  La Seu ‎Neniu resumo de redakto nuna
* 21:49, 15 dec. 2022 malsamoj historio  +172‎  Nova Katedralo de Plasencia ‎Neniu resumo de redakto nuna
* 21:49, 15 dec. 2022 malsamoj historio  +544‎  Katedralo de Lugo ‎Neniu resumo de redakto nuna
* 21:48, 15 dec. 2022 malsamoj historio  +173‎  Malnova Katedralo de Plasencia ‎Neniu resumo de redakto nuna
* 21:48, 15 dec. 2022 malsamoj historio  +544‎  Katedralo de Sigvenco ‎Neniu resumo de redakto nuna
Sj1mor (diskuto) 21:55, 15 dec. 2022 (UTC)
thread_title:  Kategorio laŭ aŭtonoma komunumo
Diskuto:Àger

message: Ŝajnas ke tiu informkesto ne plu estas bezonata.
Sj1mor (diskuto) 21:10, 16 dec. 2022 (UTC)
replies: text: Mi ĵus transmetis ĉion el la malnova informkesto en la Lua-bazitan informkeston. Por la loĝantonomo mi uzis la parametron "libera", ĉar tia informo tiel malofte aperas, ke aparta parametro ne estas necesa. Krome mi testis la novan parametron "regiono flago=1" kaj ĝi funkcias bone. Tlustulimu (diskuto) 15:58, 8 mar. 2024 (UTC)
thread_title:  Informkesto hispana urbo
Diskuto:Astianakso

message: Saluton, la kutima esperantigo de latinaj kaj grekaj vortoj ĝenerale estas konstruata laŭ la genitiva formo, krom kaze de konflikto. Tamen la etimologio de ĉi-tiu vorto estas en la greka Ἀστυάναξ, Ἀστυανάκτος, kaj latine Astyănax, Astyănactis. La logika esperantigo devus esti Astianakto, ĉu ne? HaleBopp (diskuto) 12:51, 17 dec. 2022 (UTC)
thread_title:  Malbona esperantigo?
Diskuto:Sandwell

message: Ĉu la urbo nomiĝas Sandvelo en Esperanto? 
Ĉu multaj lokoj en Britio ĉiu havas esperantigitaN nomoN? De kie devenas tiu nomo?
Ĉu estas listo pri tio? Ĉu ĝi estas oficiala?
Mi simple kontrolis ĉi tie en vikipedio kaj trovis unu instancon sed mi komprenas ke necesas eksterajn fontojn.
Sj1mor (diskuto) 05:31, 18 dec. 2022 (UTC)
thread_title:  Esperantigita nomo
Diskuto:Loĝloko

message: Ĉu por multaj loĝlokoj ĉiu havas esperantigitaN nomoN? De kie devenas tiu nomo?
Ĉu estas listo pri tio? Ĉu ĝi estas oficiala?
Mi komprenas ke necesas eksterajn fontojn. Sj1mor (diskuto) 05:32, 18 dec. 2022 (UTC)
replies: text: Ĉu la Esperantigo de vortoj el XXX lingvo solvas la aferon? Ĉu ankaŭ por nomoj, ni diru personaj? Sj1mor (diskuto) 17:05, 18 dec. 2022 (UTC)
thread_title:  Esperantigita nomo
Diskuto:Sergej Tanejev

message: Interesa estas la eltiraĵo el lia taglibro:
"30.04.1898. Ni tagmanĝis: Juŝa, Kola kaj la esperantisto Fedorovskij, intencanta presi miajn Esperantajn romancojn"
Ne klaras al mi, kiu povus esti tiu esperantisto Fedorovskij. Klaras ke ne povus temi pri la geologo Nikolaj Miĥajloviĉ Fedorovskij, la sola Fedorovskij pri kiu atentigas la vikidatumaro, ĉar tiu en 1898 estus nur 11-jara, iom juna por jam havi planojn pri eldonado de romancoj... Sed kiu estas la esperantisto Fedorovskij? ThomasPusch (diskuto) 15:47, 18 dec. 2022 (UTC)
replies: text: Tamen, la praa adresaro de la personoj kiuj ellernis la lingvon en serio XVII donas la nomon Vladimir Miĥajloviĉ Fedorovskij, n-ro 3762, en Moskvo. Tiu povus esti la serĉata. Sed ŝajne estas neniuj kromaj informoj pri li (klaras ke d:Q3561777, naskita en 1950, estas nur hazarde samnomulo). ThomasPusch (diskuto) 15:59, 18 dec. 2022 (UTC)

message: En la teksto ĝis nun estis la sekva frazo: "La lastaj jaroj de Tanejev malheliĝis pro alkoholismo" - klare indikita dubinda per ŝablono . La postulo konfirmi la aserton jam pendas ĉi tie ekde marto 2015, signife pli ol 7 jarojn, kaj nenio konfirmiĝis. Kaj mi en rapida trarigardo de iuj alilingvaj versioj de la teksto ne vidis similan aserton. Tial la frazo malaperu. ThomasPusch (diskuto) 16:43, 18 dec. 2022 (UTC)
thread_title:  Dubinda aserto
Diskuto:Adakale

message: La loĝantoj estis turkoj, la plej multaj el kiuj elmigris al Turkio en 1968.
*https://www.deutsche-digitale-bibliothek.de/item/VQFY5C36E5PLH7VMOXEWXGJC6JVAY5O4
*https://www.youtube.com/watch?v=Mp5HZGp8jHQ
Nalanidil (diskuto) 16:52, 18 dec. 2022 (UTC)
thread_title:  Turkoj
Diskuto:Beverly Hills

message: Koordinatoj aldone en la teksto ne necesas, ĉar ili jam notiĝas en la informkesto kaj tute supre en la paĝo. Tro ofte ripeti saman fakton ne utilas, despli se la indikoj ne samas... (!!) ThomasPusch (diskuto) 17:50, 18 dec. 2022 (UTC)

message: La ĉapitro "Geografio" nun tekstas:
La tri frazoj ne bone kompreneblas. "Lukro" ne estas en vikipedio. PIV klarigas ke ĝi estas "enspezo ricevata de iu por lia laboro", do en pli kutimaj vortoj tradukeblas al salajro. Do eblus revortumi la duan frazon per "Viroj salajras averaĝe 74.004$ dum jaro, dum virinoj nur 46.217$", aŭ malpli koncize "Viroj ricevas averaĝan jaran salajron de 74.004$, dum virinoj nur 46.217$". Sed ĉu la unua frazo estas informo nur por ludonantoj de domoj en Beverly Hills??? Ĉu tiaj homoj ne ĉiukaze orientiĝas pri la prezoj, kiam ili aĉetis domojn kaj loĝejojn por ludoni ilin? Eble "averaĝa elspezo je domo" celus pli normalajn homojn. Sed de kiam estas la nombroj? De kie ili fontas? Kaj kiel kompreni la aldonajn vortojn "ĉe familioj"? Eble la tri frazoj simple celas esprimi la juĝon aŭ antaŭjuĝon: "La vivo en Beverly Hills estas multekosta". Sed tamen necesas pli ekzaktaj informoj, kun referencoj. Kaj fakte la ĉapitra titolo "geografio" ridindas, ĉar al "geografio" tiuj informoj tute ne rilatas. - Mi provizore malvidigas la tri frazojn. ThomasPusch (diskuto) 18:12, 18 dec. 2022 (UTC)
thread_title:  Pri la ĉapitro "Geografio"
Diskuto:Hang (muziko)

message: Mi proponas, ke en Esperanto la instrumento nomiĝu simple "hango", laŭ la 15-a regulo de Zamenhof. Ulrich Matthias (diskuto) 20:15, 18 dec. 2022 (UTC)
replies: text: Mi samopinias! (Mi estas Emĉjo, do Emmanuel Bosquet) 88.160.254.150 17:12, 23 maj. 2023 (UTC)
replies: text: :Mi faris la ŝanĝon sed mi ne sukcesis ŝanĝi la titolon de la artikolo. (Emmanuel Bosquet) 88.160.254.150 17:17, 23 maj. 2023 (UTC)
thread_title:  Kial ne "hango"?
Diskuto:Nizibo

message: Estas granda konfuzo inter nuntempaj urboj/setlejoj kaj iamaj, kiuj nuntempe estas arkeologiaj situoj.
Multaj artikoloj diras ke temas pri urbo, sed laŭ vikidatumo temas pri iama urbo, kiu nuntempe estas forlasita, en ruinoj kaj fakte povas esti arkeologia situo. Sj1mor (diskuto) 07:23, 20 dec. 2022 (UTC)
thread_title:  Ne urbo sed arkeologia situo
Diskuto:Nevşehir (subtera urbo)

message: vikidatumoj Sj1mor (diskuto) 07:27, 20 dec. 2022 (UTC)
replies: text: La informoj estas malkompletaj kaj mi ne havas fonto. Ĉar la koordinatoj en  eĉ mapo ne eblas. Tial mi aperigis informon pri la lando kaj provinco, por ke la informkesto ne estu tiel malplena. Tlustulimu (diskuto) 18:34, 20 maj. 2024 (UTC)
thread_title:  Atentu
Diskuto:Moin

message: Vere la artikolo ankoraŭ estas orfa, ĉar ĝis nun neniuj aliaj artikoloj ligis al ĝi: mi pene konstruis ligon en la paĝo platgermana lingvo ĉi tien, nur por ĉesi tiun mankon, sed krome ankaŭ al mi malfacilas konstrui ligojn. -- Salutas per "Moin!" ThomasPusch (diskuto) 16:11, 20 dec. 2022 (UTC)
replies: text: Nun jam estas du ligilojn ĉi tien... Ne, mi sukesis pri kvar: nun sufiĉas jam elpreni la ŝablonon pri "orfeco". ThomasPusch (diskuto) 17:26, 20 dec. 2022 (UTC)

message: Nur nun mi rimarkas ke la resuma unua frazo difinas ke Moin estas "saluto ... uzata ... en la norda Germanujo kaj suda Danujo". Neniu pri la platgermana lingvo, kiu nur kaŝe ekaperas en la dua ĉapitro. Mi pensas ke la vorto pli bone difineblas kiel "la precipa saluto de la platgermana lingvo", egale ĉu oni salutas per ĝi en norda Germanio aŭ Danio, en Brazilo, Paragvajo, Usono, Kanado aŭ en ekzemple en suda Germanio (kiel ekzemple mi, denaske norda germano nun vivante en la sudo, kiu principe ĉiun homon el Malsupra Saksio, Ŝlesvigo-Holstinio, el la hansaj urboj kaj se mi scias ke celato parolas platgermane, ankaŭ el Mek-Pom, salutas per "Moin"...). Fakte ĉie kie homoj parolas la lingvon ili povas saluti tiel. Aliflanke mi dubas ĉu estus ĝuste kompreni ke "ĉiuj danoj kaj ĉiuj ne-danoj en la suda duono de Danlando konas la saluton kaj uzas ĝin". Resume: La lingvo en la difino nepre devas aperi en la unua frazo. Kie la lingvo ekzakte parolatas, kompetente klarigas la teksto pri la platgermana lingvo, kaj ke tie kie la lingvo pli parolatas, ankaŭ aliaj homoj pli uzas ĝin, facile kompreneblas. ThomasPusch (diskuto) 17:55, 20 dec. 2022 (UTC)
thread_title:  Baza difino per la unua frazo
Diskuto:Narjan-Maro

message: Mar (d) estas urbo en Nenets, Gard estis antaŭ 1000 jaroj, La Skandinavoj nomis Rusion Gardarika la lando de urboj. Grad Estas Urbo En La Slava 176.65.113.134 22:09, 20 dec. 2022 (UTC)
thread_title:  etimologia
Diskuto:Dialektiko

message: Kelkaj verkistoj estas asignitaj la titolon "Dialekta verkisto".
Kio estas tiu tipo de verkado? 
Ĉu tiu verkisto verkas DialektikoN aŭ verkas uzante iun dialekton?
Mi kontrolis ankaŭ en kelkaj aliaj lingvoj sed ne trovis certigan respondon.
Sj1mor (diskuto) 07:16, 22 dec. 2022 (UTC)
thread_title:  "Dialekta verkisto"
Diskuto:Ekzistencialistaj Herooj en la Literatura Verkaro de J.-P. Sartre

message: Pri kio temas? aŭ pri kiuj temas?
Ĉu listo de tiuj diskutitaj herooj haveblas?
Sj1mor (diskuto) 05:21, 24 dec. 2022 (UTC)
thread_title:  Ekzistencialistaj Herooj
Diskuto:Meza Hungario

message: Laŭ aliaj lingvoj temas pri centra! Sj1mor (diskuto) 13:09, 24 dec. 2022 (UTC)
replies: text: Laŭ iuj (angla, rusa, itala, franca, galega) vikipedioj jes, sed laŭ simile multaj aliaj (germana, sveda, ĉeĥa, estona, kroata, slovena...) ne. Kaj mi dirus, ke el historia perspektivo la (aŭstra) germana ĉi-kaze pli pezas kaj pli kompetentas ol la (usona) angla - sincere dirite ĉiuj geografiaj nomoj kun formoj "meza..." aŭ "centra..." ĉiukaze aŭtomate tradukiĝas al la angla per "central...", neniu venus al la ideo komenci geografian regionon per "middle...". Tial la angla entute malprecize tradukas ĉi-kaze. Mi pensas ke bone eblas fidi la hungarojn, se ili asertas ke Közép-Magyarország en Esperanto estas "Meza Hungario" - la tradukilo de Guglo kaj ĉiuj vortaroj cetere konfirmas la aserton. ThomasPusch (diskuto) 20:04, 21 feb. 2024 (UTC)
thread_title:  Meza aŭ Centra?
Diskuto:Aleksandropolis

message: koordinatoj mankas Sj1mor (diskuto) 16:00, 24 dec. 2022 (UTC)
Ne mirige se oni legas la frazon "La fakto ke oni ne konas kie precize kuŝis Aleksandropolis ... " ThomasPusch (diskuto) 15:55, 4 mar. 2024 (UTC)
thread_title:  Atentu
Diskuto:Vinbarelo

message: Jam ekzistas ĝenerala artikolo Barelo. Ĉu ne estus pli prudente por tiu ĉi artikolo specife pri vin-bareloj elekti klaran kaj nemiskompreneblan titolon "Vinbarelo", t.e. "vin-barelo"? La nuna titolo "Bareleto" pensigas ne pri kutimaj grandaj vinbareloj, sed pri (etaj, ofte surtablaj) bareletoj, kiujn oni uzas en restoracioj kaj drinkejoj por speciala loka post-procedado/infuzado de distilitaj alkoholaĵoj. Amike, -Filozofo (diskuto) 16:47, 24 dec. 2022 (UTC)
replies: text: Ĉar neniu obĵetis, mi ĵus efektivigis alinomadon al Vinbarelo. Tio igas la sencon klara kaj preventos miskomprenojn. Amike, -Filozofo (diskuto) 19:03, 8 jul. 2023 (UTC)
thread_title:  Bareleto -> Vinbarelo?
Diskuto:ILEI-Kongreso

message: Mankas Plena listo de kongresoj, ĉu iu konas ĝin? Ekzemple mi esploras pri la Konferenco en 1994 (Seulo, Korea Respubliko).  Radioamatoro (diskuto)  06:03, 25 dec. 2022 (UTC)
thread_title:  Plena listo de kongresoj
Diskuto:Listo de urboj kun esperantigitaj oficialaj retejoj

message: Eĉ se nur listo, ankoraŭ gravegas. 
Ŝajnas ne ĝisdatigita. 
Ankaŭ estus bone eksplicite mencii kiam aktuale oni laste kontrolis la liston Sj1mor (diskuto) 07:31, 26 dec. 2022 (UTC)
thread_title:  Surreta Lingva Pejzaĝo de Esperanto
Diskuto:Internacia Gazetara Muzeo

message: Ĉu la titolo "Muzeo de internacia gazetaro" pli taŭgas? Sj1mor (diskuto) 07:49, 26 dec. 2022 (UTC)
thread_title:  Pri kio temas? 

message: mankas Sj1mor (diskuto) 07:53, 26 dec. 2022 (UTC)
thread_title:  Koordinatoj
Diskuto:Reza Parchizadeh

message: aŭ nekonektita? Sj1mor (diskuto) 08:02, 26 dec. 2022 (UTC)
thread_title:  Ĉu unue en Esperanto 

message: Monologismo?
Ĉu samkiel Monologo?
Sj1mor (diskuto) 08:04, 26 dec. 2022 (UTC)
thread_title:  kion signifas
Diskuto:Kukurbacoj

message: Saluton @Filozofo
Ŝajnas ke Radi(ala) kaj Rotacia simetrio, ne estas la samo. Ĉu ne? 
Mi kontrolis ke vi anstataŭis unu por la alia.
Amike - 
Uzanto:Sj1mo: r|Sj1mor]] (diskuto) 21:04, 27 dec. 2022 (UTC)
replies: text: Kara Sj1mor,

text: Temas pri la sama speco de simetrio.

text: Tion rekte agnoskas la artikolo Radisimetrio, kiu komenciĝas jene: "La radisimetrio (aŭ rotacisimetrio) estas formo de simetrio"...

text: La samon diras artikolo "Rotational symmetry" en la angla vikipedio: "Rotational symmetry, also known as radial symmetry"... .

text: Ŝajnas, ke la biologoj en la angla (kaj iuj aliaj) lingvoj preferas uzi la vorton "radial" (aŭ similan). La formo "radi-simetrio" klare ne taŭgas por tia rolo, ĉar en Esperanto, malkiel en iuj aliaj lingvoj, la radiko "radi-" apenaŭ uzeblas por aludi al radiuso aŭ rado. Verdire, mi opinias, ke tia derivado ne estas savebla kaj ne vidas kialon por elpensi ian artifikon por legitimi tian aŭ similan uzadon, ĉar tio nur pliigos konfuzon.

text: Aliflanke, "rotacia simetrio" estas termino tute klara intuicie kaj tuj rekonebla kiel scienca termino.

text: Ĉar la simetrio estas nocio esence matematika kaj ĉar ĝia formaligo kaj klasigo estas detale kaj rigore efektivigitaj en matematiko kaj estas senĝene uzataj en aliaj sciencoj (diversaj fakoj de fiziko, aplikata matematiko, kristalografio, psiĥiatrio ka) mi ne vidas kialon inventi apartan novan en Esperanto por biologio. Mi do rekomendas unuece uzi klaran kaj neambiguan terminon "rotacia simetrio". Ĉu vi konsentas kun mia rezonado?

text: Eblas diversaj solvoj por ripari la nunan duecon (t.e. ekziston de apartaj artikoloj "Rotacia simetrio" kaj "Radisimetrio", kiuj traktas malsamajn aspektojn de la sama speco de simetrio). Plej rekta kaj simpla maniero estus transigi la enhavon de eta artikolo "Radiosimetrio" (kiu estas plejparte orientita al biologio) en la artikolon "Rotacia simetrio". La anglalingva vikipedio havas iom pli ambician distribuon: ĝi havas apartan (ĉef)artikolon "Rotational symmetry", kaj diversajn biologiajn aspektojn de simetrio (inkluzive rotacian simetrion) ĝi traktas en aparta artikolo "Symmetry in biology", kiu havas interalie sekcion "Radial symmetry".

text: Ĉu vi volas entrepreni tian riparadon? Mi volonte helpos, se vi havos dubojn aŭ demandojn, kaj, se necese, mi povas konsulti grupon da aliaj lingve elstaraj kolegoj.

text: Amike, -Filozofo (diskuto) 23:09, 27 dec. 2022 (UTC)
replies: text: :Saluton kaj dankon pro via respondo.

text: :Interesas. Mi ja konsentas kun via rezonado, sed mi ne estas certa kion kaj kiel fari pri la afero kaj do nuntempe mi no volas opukiĝi pri ĝi. Amike, Sj1mor (diskuto) 19:22, 30 dec. 2022 (UTC)
thread_title:  Simetrioj